armvectores/hy_wikipedia_2023 huggingface dataset:
Ռայան Դոլան

Ռայան Դոլան (անգլ.՝ Ryan Dolan, հուլիսի 22, 1985(1985-07-22), Ստրաբան, Հյուսիսային Իռլանդիա, Միացյալ Թագավորություն), իռլանդացի փոփ երգիչ, որը 2013 թվականի մայիսին «Only Love Survives» երգով ներկայացրել է Իռլանդիան Եվրատեսիլ 2013 երգի մրցույթում և եզրափակիչ փուլում զբաղեցրել վերջին՝ 26-րդ հորիզոնականը։


== Կարիերա ==
2013 թվականին Ռայան Դոլանը, հաղթելով Իռլանդիայի ազգային ընտրության փուլում, ներկայացրել է Իռլանդիան Եվրատեսիլ 2013 երգի մրցույթում՝ դառնալով մրցույթի միակ մասնակիցը, որը կատարել է իր հեղինակած երգը։ 2013 թվականի մայիսի 14-ին ելույթ է ունեցել առաջին կիսաեզրափակչում և անցել եզրափակիչ՝ տեղ գրավելով առաջին տասնյակում։ 2013 թվականի մայիսի 18-ին անցկացված եզրափակչում Ռայան Դոլանն ստացել է հինգ միավոր երեք երկրներից՝ զբաղեցնելով վերջին հորիզոնականը։


== Անձնական կյանք ==
Ռայան Դոլանը բացահայտ նույնասեռական է։ Նա կատարել է քամինգ աութ 2014 թվականի փետրվարին։


== Սկավառակագրություն ==


=== Ալբոմներ ===


=== Սինգլներ ===


== Ծանոթագրություններ ==


== Արտաքին հղումներ ==
ryandolanofficial.com
Ռայան Դոլանի էջը Եվրատեսիլի պաշտոնական կայքում
Ելույթի տեսագրությունը Եվրատեսիլի պաշտոնական էջում ՅուԹյուբում
Կորեերեն Վիքիպեդիա

Կորեերեն Վիքիպեդիա (կորեերեն՝ 한국어 위키백과), Վիքիպեդիա բազմալեզու և ազատ հանրագիտարանի կորեերեն տարբերակն է։
Ինչպես և բոլոր Վիքիմեդիա-նախագծերը, Կորեերեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։


== Պատմություն ==
Կորեերեն Վիքիպեդիայի ստեղծման հիմքը դրվել է 2002 թվականի ամռանը և ուղղորդվել է որոշակի տեխնիկական խնդիրներով։ Նախագծի գործարկման ժամանակ օգտագործվող MediaWiki տարբերակն ուներ լատինական համակարգից տարբեր գրային համակարգերի օգտագործման սահմանափակումներ, այդ պատճառով հանգըլով հոդվածների ստեղծումը բարդ էր։ 2002 թվականի օգոստոսին MediaWiki-ն թարմացվեց, որը լուծեց գրային համակարգերի հետ խնդիրը։ Բաժնի հիմնադրման թվականը համարվում է 2002 թվականի հոկտեմբերի 12-ը։
Չնայած հանգըլի՝ MediaWiki-ում պաշտոնական աջակցության, այդ ժամանակ առավել հայտնի դիտարկիչ Internet Explorer-ում կոդավորման խնդիրներ առաջացան, որի պատճառով Կորեերեն Վիքիպեդիայում տեքստերի արտածման խնդիր առաջացավ։
Այդ պատճառով նախագծի գործարկման առաջին տարում խմբագրումների քանակը բավականին քիչ էր։ 2002 թվականի հոկտեմբերին հոդվածների քանակը 13 էր, 2003 թվականի հուլիսին աճեց մինչև 159-ի, իսկ 2003 թվականի օգոստոսին՝ 348 հոդվածի։ 2003 թվականի սեպտեմբերին կոդավորման հետ խնդիրները լուծվեցին, և բաժինը սկսեց համբավ ձեռք բերել։ Սրան հաջորդեց հարավկորեական մամուլի լայնածավալ լուսաբանումը, որն ապահովեց ընթերցողների և հեղինակների հոսք։
2005 թվականի հունիսի 5-ին բաժինն արդեն ուներ 10 000 հոդված, և չորս տարի անց՝ 2009 թվականի հունիսին քանակը հասավ 100 000-ի, 2012 թվականի մայիսի 19-ին՝ 200 000, 2013 թվականի հոկտեմբերի 3-ին՝ 250 000 հոդված։


== Լեզու ==
Կորեերեն Վիքիպեդիան ներկայացվում է Հարավային Կորեայի (ԿՀ) և Կորեական թերակղուց դուրս կորեերենի լեզվակիրների կողմից։ Հյուսիսային Կորեայից (ԿԺԴՀ) բաժնի ընթերցումն ու խմբագրումն անհնար է, կամ չափազանց բարդ է՝ կապված երկրում համացանցի սահմանափակ մատչելիության պատճառով։ Այդ պատճառով բաժնում ընդունված են Հարավային Կորեայի լեզվային նորմերը։
Բաժնի ինքնանվանումն է Հանգուգո Ուիքիպեգգոա (կորեերեն՝ 한국어 위키백과)։ Հարավային Կորեայում կորեերենն անվանելու համար ընդունված է գործածել Հանգուգո (կորեերեն՝ 한국어) բառը՝ ի հակադրություն Հյուսիսային Կորեայում օգտագործվող Չոսոմալ (կորեերեն՝ 조선말) բառի, որը Հարավային Կորեայում հնացած տերմին է համարվում։ «Ուիքիպեգգոա» (կորեերեն՝ 위키백과) բառը առաջացել է (-վիքի հոդի հետ) «պեգգոա» (կորեերեն՝ 백과) բառից, որը նշանակում է «բառարան»։
Կորեերեն Վիքիպեդիան գրված է հանգըլով։ Կորեական հիերոգլիֆային հանջա գիրը օգտագործվում է որոշ արտահայտությունների պարզաբանման համար, և, որպես կանոն փակագծերում, համանմանորեն օգտագործվում է և լատինական այբուբենը, որն ընդունված է կորեերեն լեզվի օգտագործման ժամանակակից պրակտիկայում։


== Արտաքին հղումներ ==
Կորեերեն Վիքիպեդիա (կոր.)
Քայլող կինը

«Քայլող կինը», հայ մեծ նկարիչ Մարտիրոս Սարյանի 1911 թվականին ստեղծած կտավը, որը գտնվում է Սարյանի տուն-թանգարանում։ Սարյանը կտավը վրձնել է Մոսկվայում։


== Նկարագրություն ==
«Քայլող կինը» կտավը Սարյանը վրձնել է Եգիպտոս կատարած այցելության անմիջական տպավորությամբ 1911 թվականին՝ ոգեշնչված արևելյան մշակույթով։ Դեղին և կանաչ ֆոնի վրա ամբողջ հասակով պատկերված եգիպտուհին կրում է կապույտ հագուստ, ձեռքին ունի մրգի սկուտեղ։ Երկնագույնի հակադրությունը կանաչին և դեղինին ստեղծում է գունային վառ հարաբերակցություն։ Կնոջ ձեռքի սկուտեղն ասոցացվում է բուրգի հետ, եգիպտուհու կերպարը՝ Սֆինքսի։ Ըստ արվեստաբան Ալեքսանդր Կամենսկու՝ «կերպարի արտահայտումն այնքան է ընդհանրացված, որ մարդու հիերոգլիֆ է հիշեցնում»։
Կտավը երկար տարիներ գտնվել է Ա. Հարությունյանի հավաքածուում (Մոսկվա)։ Թանգարանի տնօրեն Շահեն Խաչատրյանը (թանգարանը ղեկավարել է 1967-2004 թվականներին) ձեռք է բերել այն և նվիրաբերել թանգարանին։


== Նշումներ ==


== Ծանոթագրություններ ==
Իսակլար

Իսակլար, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Շուախև

Շուախև (վրաց.՝ შუახევი), քաղաքատիպ ավան Վրաստանի Աջարիայի Ինքնավար Հանրապետության Շուախևի մունիցիպալիտետում, մունիցիպալիտետի վարչական կենտրոնը։


== Տես նաև ==
Աջարիայի Ինքնավար Հանրապետություն


== Ծանոթագրություններ ==
Մելնիչնայա (Սոսնովկայի վտակ)

Մելնիչնայա (ռուս.՝ Мельничная), գետ Ռուսաստանում, հոսում է Կեմերովսկի մարզում։ Գետի երկարությունը 10 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բենո Ուդրիհ

Բենո Ուդրիհ (սլովեն.՝ Beno Udrih, հուլիսի 5, 1982(1982-07-05), Ցելե, Սլովենիա), սլովենացի պրոֆեսիոնալ բասկետբոլիստ, պաշտպան։ Ներկա պահին հանդես է գալիս Բասկետբոլի ազգային ասոցիացիայի (NBA) «Մեմֆիս Գրիզլիս» ակումբում։ «Սան Անտոնիո Սփըրս» ակումբի կազմում 2004-05 և 2006-07 մրցաշրջաններում ճանաչվել է NBA-ի չեմպիոն։


== Արտաքին հղումներ ==
Պաշտոնական կայք(անգլ.)
Էջը NBA.com կայքում(անգլ.)
Բալտմանսվայլեր

Բալտմանսվայլեր  (գերմ.՝ Baltmannsweiler), քաղաք Գերմանիայի Բավարիա երկրամասում։
Ենթարկվում է Շտուտգարտ վարչական շրջանին։ Գտնվում է Էսլինգեն շրջանի կազմում։ Բնակչությունը կազմում է 5554 մարդ (ըստ 2010 թվականի դեկտեմբերի 31-ի)։ Տարածքը կազմում է 18,54 կմ²։ Պաշտոնական կոդ՝ 08 1 16 007։
Կոմունան բաժանված է 2 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Շավրու (պանիր)

Շավրու պանիրը (Chavroux) ֆրանսիական արտաադրության փափուկ պանիր է՝ պատրաստված այծի կաթից։   
Պանիրը վաճառվում է, սովորաբար, փոքր տարաների մեջ ՝ կիսաբուրգի տեսքով, յուրաքանչյուրը 150 գ, կամ գլանի տեսքով։ Այն կարելի է ուտել ամբողջ տարվա ընթացքում։ Խորհուրդ է տրվում այն ուտել աղցաններով, սակայն կարելի է նաև օգտագործել ցանկացած կերակրի հետ `որպես պանրի սփրեդ։
Շավրու պանիրը առաջին անգամ արտադրվել է 1985 թվականին փոքր գործարանում, որտեղ աշխատում են մոտ 200 մարդ `գործարանը դարձնելով այն  Կոնյակ քաղաքի մոտ գտնվող Ռեպարսակ գյուղի առաջատար գործատուն։
Բիզնեսը պատկանում է Բոնգրեյն (Bongrain) ընկերությանը` մի արտադրողի, ով արտադրում է մասնագիտական պանիրների լայն տեսականի և Ֆրանսիայի երկրորդ խոշորագույն պանիր արտադրողն է։


== Պատկերասրահ ==

		
		


== Արտաքին հղումներ ==
- Շավրու պանրի ներկայացումը (ֆրանսերեն լեզվով) Archived 2015-02-15 at the Wayback Machine.
Chavroux.be  - Բելգիական շավրու պանրին նվիրված կայք (հոլլանդերեն, ֆլամանդերեն ու ֆրանսերեն)
Qui veut du Fromage - առևտրային կայք պանրի օգտագործման ավելի քան 400 բաղադրատոմսերով (ֆրանսերեն)
Bongrain - արտադրողի պաշտոնական միջազգային կայք
Ռոբերտ Տոնյան

Ռոբերտ Սուրենի Տոնյան (1966 հուլիսի 22, Դրախտիկ, Հադրութի շրջան - 1994 ապրիլի 26, Ներքին Սեիդահմեդլի), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1966 թվականի հուլիսի 22-ին, Հադրութի շրջանի Դրախտիկ գյուղում։ Ավարտել է գյուղի ութամյա, Ազոխի միջնակարգ դպրոցները, Բաքու քաղաքի թիվ 81 տեխնիկական ուսումնարանը, Ստեփանակերտի ավտոդպրոցը։
1985-87 թվականներին ծառայել է Խորհրդային բանակում։ Արցախյան պայքարի ակտիվ մասնակիցներից էր։ Եղել է դասակի հրամանատար։ Մասնակցել է Ղաջարի, Ղարամամուտլուի, Ֆիզուլիի, Հորադիզի, Ջաբրայիլի, Ղուբաթլուի, Զանգելանի ազատագրման համար մղված մարտերին։
Զոհվել է 1994 թվականի ապրիլի 26-ին, Ներքին Սեիդահմեդլի գյուղում, ականի բեկորից։ Հետմահու պարգևատրվել է «Մարտական խաչ» 2-րդ աստիճանի շքանշանով։
Ամուսնացած չէր։ Հանգչում է Դրախտիկի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Մերվին Լերոյ

Մերվին Լերոյ (անգլ.՝ Mervyn LeRoy;հոկտեմբերի 15, 1900(1900-10-15)[…], Սան Ֆրանցիսկո, Կալիֆոռնիա, ԱՄՆ - սեպտեմբերի 13, 1987(1987-09-13)[…], Բևերլի Հիլզ, Լոս Անջելես շրջան, Կալիֆոռնիա, ԱՄՆ), ամերիկացի ռեժիսոր, կինոարտադրող, դերասան։


== Կենսագրություն ==
Ծնվել է 1900 թվականի հոկտեմբերի 15-ին հրեական ընտանիքում։ Հոր կողմից պապը Սան Ֆրանցիսկոյում բարգավաճող հանրախանութ է ունեցել։ 1906 թվականի երկրաշարժը ոչնչացրել է հանրախանութը, և ապահովագրական ընկերությունը, որը երկրաշարժի պատճառով սննկացել էր, չի կարողացել փոխհատուցել վնասը։ Այսպիսով, Լերոյի ընտանիքը նույնպես սննկացել է։ Գումար վաստակելու համար երիտասարդ Մերվինը թերթեր է վաճառել, մասնակցել երիտասարդ տաղանդների շոուին՝ որպես երգիչ, ապա զավեշտախաղերում։ Շուտով նա իր զարմիկ Ջեսսի Լասկիի հետ ուղևորվել է Հոլիվուդ։ Աշխատել է որպես կոստյումեր, օպերատորի օգնական, այնուհետև մասնակցություն է ունեցել համր ֆիլմում՝ որպես գեգերի հեղինակ և դերասան։ 1927 թվականին, որպես ռեժիսոր, առաջնելույթ է կատարել «Գնալու տեղ չկա» ֆիլմով։
1930-ական թվականների առաջին կեսին բեմադրել է իր առավել հայտնի ֆիլմերը՝ «Փոքրիկ Կեսար» (1931), «Ես փախած տաժանակիր եմ» (1932), «1933 թվականի ոսկի փնտրողները» (1933)։ 1938 թվականին դարձել է Մետրո-Գոլդուին-Մայեր մեդիաընկերության ղեկավար, որտեղ, մասնավորապես, հանդես է եկել որպես «Օզ երկրի հրաշագործը» ֆիլմի պրոդյուսեր և ռեժիսոր։ Լերոյի շնորհիվ հայտնի են դարձել այնպիսի դերասաններ, ինչպիսիք են Քլարկ Գեյբլը, Լորետա Յանգը, Ռոբերտ Միտչեմը և Լանա Թըրները։


== Ընտրյալ ֆիլմագրություն ==
1931՝ Փոքրիկ Կեսար / Little Caesar
1931՝ Վերջին հինգ աստղերը / Five Star Final
1932՝ Երկու վայրկյան / Two Seconds
1932՝ Երեքը զույգում / Three on a Match
1932՝ Ես փախած տաժանակիր եմ / I Am a Fugitive from a Chain Gang
1932՝ Բարձր ճնշում / High Pressure
1933՝ 1933 թվականի ոսկի փնտրողները / Gold Diggers of 1933
1936՝ Էնտոնի դժբախտ / Anthony Adverse
1937՝ Նրանք չեն մոռանա / They Won't Forget
1940՝ Վաթեռլոո կամուրջ/ Waterloo Bridge
1940՝ Փախուստ / Escape
1941՝ Ջոնի Իգեր / Johnny Eager
1942՝ Պատահական զոհ / Random Harvest
1944՝ Երեսուն վայրկյան Տոկիոյում / Thirty Seconds Over Tokyo
1946՝ Անվերապահորեն / Without Reservations
1949՝ Արևելյան կողմ, Արևմտյան կողմ / East Side, West Side
1949՝ Խոշոր խաղադրույք / Any Number Can Play
1951՝ Quo Vadis
1952՝ Միլիոն դոլար ջրահարսի համար / Million Dollar Mermaid
1955՝ Պարոն Ռոբերթս / Mister Roberts
1956՝ Վատ արյուն / The Bad Seed
1958՝ Դժվար է լինել սերժանտ / No Time for Sergeants
1961՝ Սատանան ժամը 4-ին / The Devil at 4 O’clock
1962՝ Գնչուհի / Gypsy


== Ծանոթագրություններ ==


== Գրականություն ==
Карцева, Елена Николаевна Мервин Лерой // Режиссёрская энциклопедия. Кино США / Отв. ред. Карцева, Елена Николаевна. — 2-е изд. — М.: Материк, Научно-исследовательский институт киноискусства, 2002. — С. 82—83. — 276 с. — ISBN 5-85646-096-0


== Արտաքին հղումներ ==
Մերվին Լերոյ (անգլ.) Internet Movie Database կայքում
Քրիստինա Քոքս

Քրիստինա Քոքս (անգլ.՝ Christina Cox, հուլիսի 31, 1971(1971-07-31), Տորոնտո, Կանադա), կանադացի դերասանուհի։


== Կենսագրություն ==
Քրիստինա Քոքսը ծնվել է Տորոնտոյում և սովորել է Ռայերսոն համալսարանի թատերական դպրոցում, միաժամանակ զբաղվել է պարով։ 1990 - ականների սկզբին Կոքսը սկսեց իր կարիերան կանադական հեռուստատեսության դրվագային դերերով։ Հետագայում նա դեր ստացավ «Հատուկ էֆֆեկտներ» սերիալում, որը 1998 թվականին Կոքսին բերեց «Ջեմինի» մրցանակը։
Իննսունականների վերջին կոքսը տեղափոխվեց Լոս Անջելես, որպեսզի կարիերա սկսի ամերիկյան հեռուստատեսությունում և այդ ժամանակվանից ի վեր հայտնվել է հիսունից ավելի սերիալներում և հեռուստաֆիլմերում։


== Ֆիլմագրություն ==


=== Հեռուստասերիալներ ===
Ընդմիշտ ասպետ (4 էպիզոդ, 1992—1995)
Խիստ դեպի հարավ (2 էպիզոդ, 1994—1995)
Հատուկ էֆֆեկտներ (38 էպիզոդ, 1996—1998)
Առաջին ալիք (1 էպիզոդ, 1998)
Աստղային դարպասներ։ ԱԳ-1 (1 էպիզոդ, 1998)
Աջռավ։ Աստիճան դեպի երկինք (10 էպիզոդ, 1998—1999)
Երկիր։ Վերջին կոնֆլիկտ (3 էպիզոդ, 1999—2000)
Հնարավորությունների սահմաններում (սերիալ, 1995 – 2002)... 6 եթերաշրջան, Deb Clement
Դետեկտիվ Ռաշ (1 էպիզոդ, 2003)
Իքս մութանտներ (1 էպիզոդ, 2003)
Մարս (1 էպիզոդ, 2004)
C.S.I.: Հանցագործության վայրը Մայամի (1 էպիզոդ, 2004)
Բժիշկ Հաուս (1 էպիզոդ, 2005)
ոսկորներ (1 էպիզոդ, 2007)
Արյունոտ կապեր (22 էպիզոդ, 2007—2008)
Աստղային դարպասներ։ Ատլանտիդա (1 էպիզոդ, 2008)
Դեքսթեր (1 էպիզոդ, 2009)
Ձգողությանը հակառակ (13 էպիզոդ, 2009)
24 ժամ (1 էպիզոդ, 2010)
Մենտալիստը (1 էպիզոդ, 2010)
Ծովային ոստիկանություն։ Հատուկ մասնաճյուղ (1 էպիզոդ, 2010)
Զինվորական հոսփիթալ (2 էպիզոդ, 2011)
Կասլ (1 էպիզոդ, 2013)


=== Ֆիլմեր ===
Ջունգլիների օրենքը (1995)
Դոնոր (ֆիլմ) (1995)
Շոկոլադից լավ (1999)
Ակամա հերոս (2003)
Ռիդդիկի հրոնիկները (2004)
Էլիզիում՝ դրախտը Երկրի վրա չէ (2013)
Մատակարարը (2013)


== Ծանոթագրություններ ==
Բաշգյոլ

Բաշգյոլ, լիճ լեռնային Կիլիկիայում, Մարաշից հյուսիս-արևելք, Գյոլբաշի կոչված իջվածքում, հնում հայտնի է Ծովք անունով։ Գյոլբաշի դաշտում գտնվող երեք ինքնաբուխ լճերից մեկն է։ Այդ լճերի ընդհանուր երկարությունը 12 կմ․ է, լայնությունը 5-6 կմ, և առատ են ձկներով։


== Ծանոթագրություններ ==
Ռադիոնավագնացություն

Ռադիոնավագնացություն, նավերի և թռչող ապարատների վարման ժամանակ ռադիոտեխնիկական միջոցների և մեթոդների օգնությամբ տարածության մեջ են կողմնորոշում։
Գիտատեխնիկական առարկա է, որն ուսումնասիրում է ռադիոտեխնիկական այն միջոցների ստեղծման սկզբունքներն ու դրանց կիրառման մեթոդները, որոնք օգտագործում են շարժվող օբյեկտների վարման խնդիրներում ռադիոնավագնացության միջոցները ստորաբաժանվում են ըստ դրանցով լուծվող խնդիրների բնույթի՝ ռադոնավագնացության սարքավորումների (ռադիոպեչենգատորներ, ռադիոկողմնացույցներ, ռադիոհեռաչափեր, ռադիոփարոսներ, ռադիոսեքստանտներ և այլն), որոնք ապահովում են միայն մասնավոր խնդիրների լուծումը, և բարդ խնդիրների լուծումն ապահովող ռադիոնավագնացության համակարգերի (անկյունաչափ, հեռաչափ և համակցված), ըստ օգտագործվող ռադիոալիքների տիրույթի, ըստ ռադիոազդանշանների պարամետրերի՝ ամպլիտուդային, ֆազային, հաճախային, ժամանակային և համակցված ռադիոնավագնացության միջոցների։ Ռադիոնավագնացության մեթոդների և միջոցների կիրառումը հնարավորություն տվեց մեծացնելու շարժվող օբյեկտների տվյալ երթուղիով ընթանալու ճշգրտությունը, ինչպես նաև զգալիորեն բարձրացնելու նավերի և ինքնաթիռների վարման անվտանգությունը բարդ օդերևութաբանական պայմաններում։
Ռադիոնավագնացության մեջ և լոկացիայում մեծ թափ է ստացել լազերների կիրառումը։ Լազերային նավագնացությանը նվիրված հետազոտություններ են կատարվում նաև ՀԽՍՀ ԳԱ ֆիզիկայի հետազոտությունների ինստիտուտում։
Ռադիոալիքների բևեռացում

Ռադիոալիքների բևեռացում, երևույթ, երբ ռադիոալիքների էլեկտրական և մագնիսական դաշտերի 
  
    
      
        
          
            
              E
              →
            
          
        
      
    
    {\displaystyle {\vec {E}}}
   և 
  
    
      
        
          
            
              H
              →
            
          
        
      
    
    {\displaystyle {\vec {H}}}
   լարվածությունների ուղղությունները (ընդհանուր դեպքում և մեծությունները) տարածության մեջ մնում են անփոփոխ կամ փոփոխվում են որոշակի օրենքով։


== Տեսակներ ==
Ռադիոալիքների բևեռացումը լինում է գծային, շրջանային և էլիպսային։


=== Գծային բևեռացում ===
Բևեռացումը գծային է, եթե բևեռացման հարթությունը ալիքների տարածման ընթացքում անշարժ է։ Այս դեպքում E վեկտորը պարբերաբար փոփոխվելով ռադիոալիքի հաճախականությանը հավասար հաճախականությամբ, մնում է ինքն իրեն զուգահեռ։ Անտենաներից շատերը առաքում են հենց այդպիսի ալիքներ։


=== Շրջանային և էլիպսային բևեռացում ===
Շրջանային և էլիպսային բևեռացման դեպքում E վեկտորը ռադիոալիքների հաճախականությամբ պտտվում է ալիքների տարածման ուղղությանն ուղղահայաց հարթության մեջ և իր ծայրով գծում է շրջանագիծ (շրջանային բևեռացում) կամ էլիպս (էլիպսաձև բևեռացում)։ Էլիպսային բևեռացման աստիճանը որոշվում է բևեռացման էլիպսի մեծ և փոքր առանցքների տարբերության և գումարի հարաբերությամբ։
Ռադիոալիքների բևեռացման բնույթի պարզաբանումը կարևոր է ռադիոալիքների առաքման և ընդունման համար։ Բևեռացման բնույթը փոխվում է, երբ ռադիոալիքներն անցնում են իոնացած կամ անհամասեռ միջավայրով (օրինակ,իոնոլորտում ալիքի գծային բևեռացումը կարող է փոխարկվել էլիպսային բևեռացման)։ Մագնիսական դաշտում բևեռացման հարթությունը շրջվում է։
Նատի Պելուսո

Նատալիա Բեատրիս Դորա Պելուսո (իսպ.՝  Nathalia Beatriz Dora Peluso, հունվարի 12, 1995(1995-01-12), Լուխան, Բուենոս Այրես, Արգենտինա), հայտնի է Նատի Պելուսո բեմական կեղծանվամբ (իսպ.՝ Nathy Peluso), արգենտինացի կատարող, երգերի հեղինակ և պրոդյուսեր, որը բնակվում և աշխատում է Բարսելոնայում։


== Վաղ տարիներ և կրթություն ==
Նատի Պելուսոն ծնվել է 1995 թվականին Արգենտինայում։ Մեծացել է Բուենոս Այրեսի Սաավեդրա թաղամասում՝ լսելով 20-րդ դարի կեսերին ամերիկացի այնպիսի ականավոր կատարողների, ինչպիսիք են Էլլա Ֆիցջերալդը և Ռեյ Չարլզը, ինչպես նաև երաժշտական բանահյուսության այնպիսի մեծագույն ներկայացուցիչների, ինչպիսիք են Ժոաո Ժիլբերտը, Ռեյ Բարետտոն, Սերու Հիրանը և Աթաուալպա Յուպանկին։ 2004 թվականին ընտանիքի հետ արտագաղթել է Իսպանիա։ Ի սկզբանե ապրել է Ալիկանտեում, այնուհետև տեղափոխվել Մուրսիա, որտեղ նա սկսել է սովորել տեսալսողական հաղորդակցություն, ինչը շուտով թողել է։ Այնուհետև Նատին որոշել է տեղափոխվել Մադրիդ և ուսումնասիրել «Ֆիզիկական թատրոնը» (Teatro Físico) Խուան Կառլոսի անվան համալսարանում՝ դիտարվեստների և խորեոգրաֆիայի մանկավարժության ոլորտում մասնագիտանալու համար։ Այդ կարիերայից նա հրաժարվել է երկրորդ կուրսից։ Գալով Մադրիդ, աշխատել է հյուրանոցային բիզնեսում և նույնիսկ կոնվեյերային գծի աշխատող է եղել։
Ուսումը լքելուց հետո նա տեղափոխվել է Բարսելոնա, որտեղ էլ բնակվում է ներկա պահին (2020)։ 2017 թվականին ամբողջությամբ նվիրվել է երաժշտությանը՝ թողարկելով իր առաջին «Էսմերալդա» (Esmeralda) ժողովածուն։


== Ծանոթագրություններ ==
Կրելլի սյուր Սել

Կրելլի սյուր Սել (ֆր.՝ Creully sur Seulles), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 2405 մարդ, բնակչության խտությունը` 128.54 մարդ/կմ²։ Բնակավայրը զբաղեցնում է 18.71 կմ² տարածք։
Բնակավայրը ստեղծվել է 2016 թվականի հունվարին` Կրելլի, Սեն Գաբրիել Բրեսի և Վիլիե լը Սեկ համայնքների միավորման արդյունքում։


== Վարչական բաժանում ==


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ստանիսլավ Աբդրաֆիկով

Ստանիսլավ Աբդրաֆիկով (ռուս.՝ Станислав Николаевич Абдрафиков, նոյեմբերի 10, 1950(1950-11-10), Չելյաբինսկի մարզ, ՌԽՖՍՀ, ԽՍՀՄ), ռուս տնտեսագետ և ճարտարագետ, տնտեսագիտության թեկնածու, Հարավուրալյան «Կրիստալ» գործարան բաց բաժնետիրական ընկերության գլխավոր տնօրեն։


== Կենսագրություն ==
Ծնվել է 1950 թվականի նոյեմբերի 10-ին, Չելյաբինսկի մարզի Պլաստ քաղաքում։ Ավարտել է Չելյաբինսկի պոլիտեխնիկական ինստիտուտը ինժեներ-էներգետիկ մասնագիտությամբ՝ ստանալով տնտեսագիտության թեկնածուի աստիճան։ 2003 թվականին դարձել է գիտության և տեխնիկայի բնագավառում ՌԴ Պետական մրցանակի դափնեկիր։ 1994 թվականին դարձել է Հարավուրալյան «Կրիստալ» գործարանի գլխավոր տնօրեն։ Ներկայումս «Կրիստալ» ԲԲԸ-ի տնօրենների խորհրդի նախագահն է։ Մինչ այդ՝ գործարանը գտնվում էր սնանկացման մեջ և նրան հաջողվել է ձեռնարկությունը բարձրացնել կվարցի արտադրության համաշխարհային մակարդակի։ Գործարանը նոր տնտեսական պայմաններով ապահովելու համար 1998 թվականին պարգևատրվել է Պատվո շքանշանով։ Անցկացրել է սարքավորումների ընդհանուր արդիականացում, արտադրությունից ստացված ապրանքները համաշխարհային ճանաչում են ստացել, գործարանը 2000 թվականին արժանացել է ՌԴ կառավարության որակի մրցանակին։ 2000-2005 թվականներին զբաղեցրել Է Չելյաբինսկի մարզի Ազգային ժողովի պատգամավորի պաշտոնը։


== Մրցանակներ ==
Հիմնական պետական մրցանակներ.

Պատվո շքանշան (1998),
ՌԴ պետական մրցանակ գիտության և տեխնիկայի բնագավառում (2003)։Այլ.

«Պատվի և խիզախության» շքանշան (1998),
Պետրոս Մեծի անվան մրցանակ (2000),
Ռուսաստանի Լավագույն կառավարիչ (2002),
«Ռուսաստանի ազգային Օլիմպոս» մրցանակ (2004)։


== Ծանոթագրություններ ==


== Արտաքին հղումներ ==
kristallplant.com/ Станислава Николаевича Абдрафикова. պաշտոնական կայք (ռուս.)
«Южноуральский завод «Кристалл» — крупнейший производитель кварца в России и в мире» (ռուսերեն)։ kristallplant.com։ Վերցված է 2018-07-31
Արջուտի լեռնանցք

Արջուտի լեռնանցք, լեռնանցք Հայաստանի Լոռու մարզում, Բազումի լեռնաշղթայի արևելյան մասում, Արջուտ գյուղից 2,5 կմ հյուսիս-արևմուտք։ Բարձրություն 2252 մ։


== Ծանոթագրություններ ==
Պետական անվտանգության կառավարում (Հունգարիա)

Պետական անվտանգության կառավարում (հունգ.՝ Államvédelmi Hatóság), եղել է գաղտնի ոստիկանական ծառայություն 1945-1956 թթ.: Համարվում են որպես Խորհրդային Միության գաղտնի ոստիկանական ուժեր։ Այն աչքի է ընկել իր դաժանությամբ 1948-1949 թվականների զտումների ժամանակ և դադարել է գործել 1953 թվականից։ 1953 թվականին` Իոսիֆ Ստալինի մահից հետո, Իմրե Նագին նշանակվել է Հունգարիայի վարչապետ (չափավոր բարեփոխիչ(Նագիի առաջին կառավարությունը 1953-1955 թթ.): ÁVH-ն աստիճանաբար դադարեցրել է գործունեությունը։


== AVH-ի պատմությունը ==
1945 Բուդապեշտի ոստիկանության գլխավոր հրամանատարության քաղաքական բաժին(Főkapitányság Politikai Rendészeti Osztálya, PRO) 1946: Հունգարական Պետական անվտանգության պաշտպանության բաժին (Magyar Államrendőrség Államvédelmi Osztálya, ÁVO) 1950: Պետական պաշտպանության մարմին (Államvédelmi Hatóság, ÁVH) 1956:Գործակալությունը վերացել է Իմրե Նագիի հեղափոխական ղեկավարությամբ։ Յանոշ Կադարի հետագա կառավարությունը չի ցանկացել վերականգնել ÁVH-ն այդ անվամբ։ Բայց այն վերածաղկել է նախարարության ներքին համակարգում որպես հունգարական BM: Սա համարվում էր խորհրդային ապարատի վերահսկողությունը 1956 թվականի հեղափոխությունից հետո։ Այն նախապատրաստական աշխատանք էր տանում Նագիի և նրա «հանցակիցների» դատավարության նախապատրաստման համար։ 1956-1963 թվականներին Կադարը պայքար է ծավալել Ստալինյան դաժան քաղաքականության դեմ, չնայած դիմել է դաժան միջոցների նախկին AVH-ի խոշտանգիչների նկատմամբ։ Կադարի հաղթանակը նշվեց 1956 թվականի հեղափոխական գործիչներին բանտից ազատելով 1963 թվականի համաներման շնորհիվ:Հունգարիան չէր ուզում մտնել Վարշավյան դաշինքի մեջ առանց պաշտոնական հետախուզական ծառայության, քանի որ հետախուզական և լրտեսական գործառույթները վերապահված էին AVH-ին, իսկ ավելի ուշ` ներքին գործերի նախարարությանը։ 1945-1952 թվականներին Պիտեր Գաբորը եղել է Պետական անվտանգության մարմնի առաջատարը(Államvédelmi Hatóság), պատասխանատու է եղել բազում դաժանությունների համար։


== Արտաքին հղումներ ==
The history of ÁVH Archived 2005-03-06 at the Wayback Machine. (in Hungarian), from the website of the Public Historical Files of the Hungarian Secret Services [1] Archived 2008-06-17 at the Wayback Machine.
Homepage Raoul Wallenberg Asso.fr Archived 2007-07-22 at the Wayback Machine.
An informative review in East Central Europe (in English)
Բեցզեհայդե

Բեցզեհայդե (գերմ.՝ Beetzseeheide), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 665 մարդ (ըստ 2010 թվականի դեկտեմբերի 31-ի)։ Տարածքը կազմում է 37,23 կմ²։ Պաշտոնական կոդ՝ 12 0 69 019։
Կոմունան ներառում է 4 գյուղական շրջան։


== Ծանոթագրություններ ==
Պոդոսինովսկի շրջան

Պոդոսինովսկի շրջան (ռուս.՝ Подосиновский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1924 թվականին։ Վարչական կենտրոնը՝ Պոդոսինովեց։


== Աշխարհագրություն ==
Շրջանի տարածքի մակերեսը կազմում է 4265 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 18687 մարդ։ Բնակչության խտությունը կազմում էր 4,38 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռոք Դոգ

«Ռոք Դոգ» (անգլ.՝ Rock Dog, չինարեն՝ 摇滚藏獒), չինա-ամերիկական լիամետրաժ մուլտֆիլմ, նկարահանված ռեժիսոր Էշ Բրենոնի կողմից, Չժեն Սյունայի «Տիբեթական մաստիֆ-ռոքեր»-ի մոտիվներով։
2016 թվականի հունիսի 8-ին Չինաստանում տեղի ունեցավ մուլտֆիլմի պրեմիերան, իսկ 2016 թվականի փետրվարի 24-ին՝ ԱՄՆ-ում։ Ռուսաստանում մուլտֆիլմը ցուցադրության հանվեց 2017 թվականի ապրիլի 27-ին։


== Սյուժե ==
Նոր հերոսը ուղևորվում է նվաճելու կենդանիների քաղաքը։ Նա՝ Բոուդի շունը, երբեք չի հուսահատվում՝ հաշվի չառնելով ոչ մի բան։ Նա ծնվել էր իր հայրենի գյուղը գայլերից պաշտպանելու համար, սակայն ցանկանում էր դառնալ կենդանի ռոք լեգենդ։ Անգուսն ուներ ուրիշ պլաններ, սակայն գայլերը դարանում էին ամեն անկյան տակ։ Եթե նա պոչը չկախի, ամեն ինչ կլինի նրա ուզածով։


== Հնչյունավորողներ ==
Լյուկ Ուիլսոն - Բոուդի
Էդդի Իզզարդ - Անգուս
Լյուիս Բլեք - Լիննուկս
Ջոնաթան Քիմբլ Սիմոնս - Կամպա
Կենան Թոմպսոն - Րիֆֆ
Մեի Ուիտման - Դարմա
Խորխե Գարսիա - Հերմուր
Մեթ Դիլոն - Թրեյ 


=== Ռուսական կրկնօրինակում ===
Նիկիտա Պերսնյակով - Բոուդի
Նիկոլայ Ֆոմենկո - Անգուս
Սերգեյ Չիխաչեվ - Կամպա
Ալեքսեյ Բաղդասարով - Լինուքս
Բորիս Բիստրով - Յակ
Դենիս Նեկրասով


== Արտաքին հղումներ ==

http://www.rockdogmovie.com/ Ռոք Դոգ. պաշտոնական կայք
Rock Dog(անգլ.) ֆիլմը Internet Movie Database կայքում
«Ռոք Դոգ»(անգլ.) Big Cartoon DataBase կայքում
Rock Dog on Rotten Tomatoes
«Ռոք Դոգ»(անգլ.) ֆիլմը Box Office Mojo  կայքում


== Ծանոթագրություններ ==
Լուսնակ (արվեստագետ)

Լուսնակ (Լուսնակ Աբդալյան, հունվարի 1, 1967(1967-01-01), Բեյրութ, Լիբանան), կանադահայ արվեստագետ։


== Կենսագրություն ==
Լուսնակը ծնվել է 1967 թվականին, Բեյրութում՝ Համբարձում Աբդալյանի և Անի Տեր-Ստեփանյանի ընտանիքում։ Տասնմեկ տարեկանում Լիբանանի քաղաքացիական պատերազմի պատճառով հայտնվել է Լոնդոնում, ապա Փարիզում, այնուհետև ծնողների հետ հաստատվել է Մոնրեալում։ 17 տարեկանում եղել է Մոնրեալ ամենամսյա պարբերականի գեղարվեստական խմբագրի օգնական, որը եղել է գրաֆիկական դիզայնում նրա գործունեության սկիզբը։ Սովորել է Մոնրեալի քվեբեքյան համալսարանի տեսողական արվեստի դասընթացներում (UQAM) քանդակագործ Արտո Չաքմաքչյանի մոտ։
Լուսնակն ունեցել է բազմաթիվ միջազգային ցուցադրություններ։ Մասնակցել է ֆրանս-կանադացի քանդակագործ Արման Վայանքուրի բազմաթիվ
ստեղծագործական ծրագրերին, Փարիզում համատեղ ֆոտոցուցադրություն է ունեցել Ատոմ Էգոյանի հետ։
Որպես երգահան-երգչուհի՝ Լուսնակի գործերն ազդված են հայ ավանդական երգից ու սեփական արմատների նկատմամբ սիրուց։ Նրա առաջին՝ «Լուսնակ» ալբոմը լույս է տեսել 2003 թվականին։
Լուսնակն ունեցել է բազմաթիվ ներկայացումներ Lion d’Or, Outremont Theatre, Quat’Sous սրահներում, Ֆրոնթենաք մշակույթի կենտրոնում, Place des Arts-ի Cinquième Salle սրահում՝ հանդես գալով թե՛ որպես արտիստ, թե՛ որպես բեմադրող ռեժիսոր։
1990-ականների վերջերին Լուսնակն իրականացրել է «Խոսենք ցեղասպանությունից» ծրագիրը. ապրիլ ամսին անցկացվող այս բազմաժանր իրադարձությունը (երաժշտություն, պար, պոեզիա, թատրոն և այլն) նպատակ ունի հասարակությանն իրազեկել ցեղասպանության վերաբերյալ և կրթել նրան արվեստի զգայնության շնորհիվ։
Լուսնակը հայտնի է կոմիտասյան նկարների շարքով։ Շարքի նկարներից գտնվում են Հայաստանի ազգային պատկերասրահում և Կոմիտասի թանգարան-ինստիտուտում։
2019 թվականին Երևանի Նուռ ցուցասրահում կայացել է Լուսնակի «Սրտիս Դարման» խորագրով մուլտիդիսցիպլին ցուցահանդեսը (գծանկար, քանդակ, թվային լուսանկար և գիֆ-արտ)։


== Ֆիլմեր ==
Ատոմ Էգոյանի «Արարատ» ֆիլմում Լուսնակը մարմնավորել է Արշիլ Գորկու մորը՝ Շուշանին։ Ֆիլմն արժանացել է Կանադայի կինո և հեռուստաակադեմիայի 5 Genie մրցանակի, իսկ Լուսնակը հայտնվել է Կաննի կարմիր գորգի վրա՝ Շառլ Ազնավուրի, Քրիստոֆեր Պլամմերի, Մարի Ժոզե Քրոզի, Դեյվիդ Ալփեյի և ֆիլմի պրոդյուսեր Ռոբեր Լանթոսի կողքին։
«Իմ որդին պիտի հայ լինի»


== Ծանոթագրություններ ==


== Արտաքին հղումներ ==
Պաշտոնական կայք
Էսքիզներ / Երևանյան/ 11.06.2019
Art2Heart Interview with Artist Lousnak
Իվ Մարշեսսո

Իվ Մարշեսսո (ֆր.՝ Yves Marchesseau, ապրիլի 21, 1952(1952-04-21), Ռոշֆոր, Ծովափնյա Շարանտ - սեպտեմբերի 29, 2014(2014-09-29), Սենտ, Ծովափնյա Շարանտ), ֆրանսիացի դերասան և հեռուստահաղորդավար, հայտնի է որպես Ֆորտ Բոյար հեռուստախաղի մեջ  բանտապահ Լյա Բուլյայի (ֆր.՝ La Boule)։


== Կենսագրություն ==
Իվ Մարշեսսոն ծնվել է 1952 թվականին։ Ապրել է Բերնյոյ գյուղում և աշխատել  Obut պետանկ գնդիկների վաճառող։ Ֆորտ Բոյար հաղորդման մասին տեղեկացել է «Radio France La Rochelle» ռադիոկայանի հայտարարությունից․ 

Հաղթելով մրցույթը, որին մասնակցում էր մոտ քսան մարդ, Իվը դարձել է Լյաբուլ՝ նավաստի, որը նավաբեկությունից հետո գտնվել է Ֆորտ Բոյարում։ Նրա հերոսը խփում է կոչնազանգին՝ ցույց տալով հաջորդ խաղի սկիզբն ու ավարտը, ինչպես նաև ուղարկում է զնդան այն խաղացողներին, որոնց չի հաջողվում կատարել առաջադրանքը ժամանակին և վերցնել բանալին։ Առաջին անգամ նա շոուում հայտնվել է 1994 թվականին։ 2013 թվականին առողջական խնդիրների պատճառով լքել է շոուն․ 


== Մահ ==
Մահացել է 2014 թվականի սեպտեմբերի 28-ի և 29-ի գիշերը՝ 62 տարեկանում։ Մահվան պատճառը կերակրափողի քաղցկեղն էր։ Բացի այդ, դերասանը հիվանդ էր շաքարային դիաբետով։
Դերասանի մոտ կերակրափողի քաղցկեղը հայտնաբերվել է 2013 թվականի վերջին։ 2014 թվականի մայիսին բուժման պատճառով նա ստիպված էր թողնել աշխատանքը։ Ասվում է, որ ռադիո և քիմիաթերապիայի պատճառով Մարշեսոն կորցրել է մոտ 9 կիլոգրամ։ Դերասանը չի կարողացել մասնակցել հեռուստատեսային խաղի 25-ամյա հոբելյանական եթերաշրջանին, բայց նա հույս ուներ, որ եթե լավանա, հաջորդ եթերաշրջանում կվերադառնա ծրագրին։


== Փաստեր ==
Նա ի ծնե ճաղատ էր։
Ավելի քան 20 տարի նա կազմել է գովազդային արտադրանքի հավաքածու։ Բերնյոյում գտնվող իր տան ավտոտնակը փոխակերպել է «Թանգարան 51»-ի․ այնտեղ ներկայացվել է ավելի քան 1000 առարկա, որոնք առնչություն են ունեցել հանրահայտ «Pernod 51» լիկյորի հետ։
Նրա կինը ստիպված էր վաճառասեղանի մոտ փոխարինել ամուսնուն այն օրերին, երբ նա զբաղված էր նկարահանումներով։


== Ծանոթագրություններ ==
Սովետսկայա (այլ կիրառումներ)

Սովետսկայա, կարող է վերաբերել՝

Սովետսկայա - ստանիցա Ռուսաստանի Դաշնության Կրասնոդարի երկրամասի Նովոկուբանսկի շրջանի կազմում
Սովետսկայա - ստանիցա Ռուսաստանի Ռոստովի մարզի Սովետսկի շրջանում
Վերեզուբի

Վերեզուբի (ռուս.՝ Верезубы), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծիլկանի (Մծխեթի շրջան)

Ծիլկանի (վրաց.՝ წილკანი), գյուղ Վրաստանում։ Գտնվում է Մցխեթ-Մթիանեթ մարզի Մցխեթի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3590 մարդ։


== Ծանոթագրություններ ==
2 օր Փարիզում (ֆիլմ)

2 օր Փարիզում (անգլ.՝ 2 Days in Paris), ռոմանտիկ կատակերգական դրամա։ Նկարահանել է ռեժիսոր Ժյուլի Դելպին 2007 թվականին։ Գլխավոր դերերում են Ժյուլի Դելպին, Ադամ Գոլդբերգը, Դանիել Բրյուլը և ուրիշներ։


== Դերերում ==


== Ծանոթագրություններ ==


== Արտաքին հղումներ ==
«2 Days in Paris»(անգլ.) ֆիլմը Internet Movie Database կայքում
Պաշտոնական կայք (անգլ.)
2 Дня в Париже
Рецензия на сайте www.booknik.ru Archived 2009-01-25 at the Wayback Machine.
Շաքարջուր

Շաքարջուր, գետ Հայաստանի Սյունիքի մարզում։ Սկիզբ է առնում Սյունիքի բարձրավանդակից և Քարահունջ գյուղից 1 կմ հյուսիս միախառնվում Վարարակ գետին։ Երկարությունը 10 կմ է։ Ավազանը հարուս է պղնձի և բազմամետաղների պաշարներով։


== Ծանոթագրություններ ==
Սան Սալվո

Սան Սալվո  (իտալերեն՝  San Salvo), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 17 348 մարդ։ Խտությունը՝ 18 մարդ/կմ²։ Տարածքը՝ 19 կմ²։ Փոստային ինդեքս 66050։ Հեռախոսային կոդ՝ (+39) 0873։
Բնակավայրի հովանավորն է Սուրբ Վիտալեն։ Տոնը նշվում է ամեն տարի ապրիլի 28-ին։


== Արտաքին հղումներ ==
http://www.comune.sansalvo.ch.it Archived 2014-02-23 at the Wayback Machine.


== Ծանոթագրություններ ==
Դոմորացկոե

Դոմորացկոե (ռուս.՝ Доморацкое), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստյուարտ Բեբիջ

Ստյուարտ Բեբիջ (1916, Օկլենդ, Նոր Զելանդիա - նոյեմբերի 16, 2012(2012-11-16), Սիդնեյ, Ավստրալիա), անգլիկան եկեղեցու քահանա։


== Կենսագրություն ==
Ստյուարտ Բեբիջը սովորել է Օքլենդի միջնակարգ դպրոցում, Նոր Զելանդիայի համալսարանում և Լոնդոնի Արքայական քոլեջում։ Ձեռնադրվել է 1940 թվականին։ Նրա առաջին գրառումը եղել է այն ժամանակ, երբ նա ծխական քահանա էր Հավերրինգ-էյթ Բոուերում։ Հետո 1942-1946 թվականներին նա վերադարձել է Ավստրալիա՝ դառնալով Սիդնեյի Սենտ Էնդրյու եկեղեցու ավագ քահանա (1947-1953), ապա՝ Մելբուրնի Սենտ Պոլս եկեղեցու ավագ քահանա 1953-1962 թվականներին։
Բեբիջը նաև իր ներդրումն է ունեցել աստվածաբանական կրթության մեջ։ Նա դասախոսել է Մուրի աստվածաբանական քոլեջում, այն ժամանակ, երբ եղել է Սիդնեյի քահանան էր, և աշխատել է որպես Ռիդլի քոլեջի տնօրեն այն ժամանակ, երբ Մելբուրնինն էր։ Նա տեղափոխվել է Միացյալ Նահանգներ, դառնալով Գորդոն-Կոնվելի աստվածաբանական ճեմարանի հիմնադիրներից մեկը։


== Վաղ կյանք ==
Ստյուարտ Բեբիջը ծնվել է 1916 թվականի հունվարի 4-ին Օքլենդում, Նոր Զելանդիայում։ Նրա ընտանեկան ծառում ընդգրկված է նաև Չարլզ Բեբիջը՝ (1791-1871) անգլիացի մաթեմատիկոսը, որը ստեղծել է առաջին մեխանիկական հաշվիչը։ Բեբիջի պապը, ով նաև հայտնի էր Չարլզ անունով, ընտանիքի հետ մեկնել էր Նոր Զելանդիա, որտեղ և ծնվեց Գորդոն Բեբիջը։
Բեբիջն իր մագիստրոսի կոչումը ստացել է 20 տարեկանում, նախքան Լոնդոն մեկնելը։ Նրա թեզիսը Պուրիտանական շարժման մասին էր, և 1939 թվականի դեկտեմբերին նա ձեռնադրվեց որպես Անգլիկանական քահանա։


== Ընտանիք ==
Ֆելտվելում քահանա ծառայելու ժամանակ նա հանդիպում է Ռեյչլ Էլիզաբեթ Քինգին և ամուսնանում նրա հետ 1943 թվականին։ Միասին Բեբիջը և Էլիզաբեթը ունեցել են չորս երեխա՝ Վերոնիկա, Մալկոլմ, Քրիստոֆեր և Տիմոթեոս։ Ընտանիքի ավագ երեխան՝ Վերոնիկան, թողնելով Մելբուրնը, 1963 թվականին մեկնում է Միացյալ Նահանգներ, որպեսզի մասնակցի «Քաղաքացիական իրավունքներ» շարժմանը։ Բեբիջը դառնում է Ջորջիայի  Կոլումբիայի աստվածաբանական ճեմարանի պրոֆեսոր։ Նա ծառայում է որպես ծխական քահանա Ատլանտայի Աֆրո-ամերիկյան եկեղեցում։ Բեբիջի որդին՝ Քրիստոֆերը, ամուսնանում է աֆրո-ամերիկացու հետ և միանում Ատլանտայի Եպիսկոպոսական տաճարին։ Բեբիջի թոռնուհին՝ Լիզա Նոել Բեբիջը, գրառել է իր ընտանիքի անդամների միջռասսայական ամուսնությունների մասին «333 Miracles» կենսագրականում։
Բեբիջը գրել է յոթ գիրք՝ ներառյալ  «Լուզ Քենոնի նոթերը»։
Մահացել է 2012 թվականի նոյեմբերի 16-ին։


== Ծանոթագրություններ ==
Մինաս Կարապետյան

Մինաս Կարապետյան (1867, Կեմերեկ, Սեբաստիայի նահանգ - 1916), հայ բժիշկ։


== Կենսագրություն ==
Ծնվել է 1867 թ., Սեբաստիայի նահանգի Կեմերեկ քաղաքում։ Նախնական կրթությունն ստացել է Կեմերեկի ազգային վարժարանում։ Քաջալերվելով Չիկագոյում հաստատված ազգականներով, մեկնել է ԱՄՆ։ Նյութական մեծ դժվարություններ կրելուց հետո ընդունվել է Չիկագոյի բժշկական համալսարան։ Ուսումնառության ավարտին բժշկի վկայականով վերադարձել է Կեմերեկ՝ ծնողների մոտ, ամուսնացել և երեխաներ ունեցել։ Եղել է հայ և թուրք հասարակայնությունից հարգված բժիշկ։
Կաստեմունիի նահանգի Քյուրե քաղաքի թաղապետական բժիշկ է աշխատել։ 1915 թվականին Մեծ Եղեռնի ժամանակ ընտանիքի հետ բռնի տարագրվել է Դեյր-էլ-Զո­րի անապատները։ 1916 թվականին ընտանիքի հետ միասին զոհվել է Դեյր-էլ-Զորի ահավոր ջարդերի ժամանակ։


== Գրականություն ==
Մեզպուրեան Արթօ, Հայ եւ ծագումով հայ բժիշկներ. Այբուբենական համառօտ անուանացանկ (1688-1940), Իսթանպուլ, 1940։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Ջերմոցում (նկար)

«Ջերմոցում» (ֆր.՝ Dans la serre), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Հեղինակը կտավը վրձնել է 1878-ից 1879 թվականներն ընկած ժամանակահատվածում։ Յուղաներկով կտավի չափերն են՝ 115 × 150 սմ։
«Ջերմոցում» ստեղծագործությունն այսօր պահպանվում և ցուցադրվում է Ազգային հին պատկերասրահում (Բեռլին, Գերմանիա)։


== Նկարագիր ==
«Ջերմոցում» ստեղծագործությունում կտավի հեղինակը՝ Էդուրադ Մանեն վրձնել է փարիզյան մի ջերմոց, որը 1878-ից 1879 թվականներին հեղինակին ծառայում էր որպես արվեստանոց։
Կտավի կենտրոնում պատկերված են տղամարդ և կին։ Ըստ զույգի մատներին պատկերված մատանիների, կարելի է ենթադրել որ երիտասարդները ամուսիններ են։ Սրանք Մանեի ընկերներն են՝ Ժիլմետով ամուսինները։


== Պատմություն ==
«Ջերմոցում» կտավը հեղինակն առաջին անգամ հանրությանը ցուցադրել է 1879 թվականին՝ Փարիզի սալոնում։ Ստեղծագործությունն անմիջապես որակվեց որպես պահպանողական, ինչն այդ պահին բնորորոշ չէր Մանեին։ Ժյուլ-Անտուան Կաստարին գրում է. «Բայց ի՞նչ է սա։ Դիմագծերն ու  ձեռքերը նկարված են ավելի խնամքով, քան սովորաբար. մի՞թե Մանեն մտահոգվել է հանրության մասին:»։ Ժորիս Կարլ Գյուիսմանսը նշել է, թե «ֆիգուրները զարմանալիորեն առանձնանում են շրջապատող բուսականությունից»։

Ժան-Բատիստ Ֆորը գնում է այս և Մանեի այլ երեք կտավ 11 հազար ֆրանկով։ 1896 թվականին Ուգո ֆոն Չուդին ձեռք է բերում «Ջերմոցում» ստեղծագործությունը Բեռլինի Ազգային հին պատկերասրահի համար, ուր ցայսօր էլ գտնվում է կտավը։
1945 թվականին այս և թանգարանի այլ կտավներ տարհանվում են Բեռլինից և թաքցվում Մերկերսի հանքահորում։ Երկրորդ համաշխարհային պատերազմից հետո կտավը ԱՄՆ-ի զինվորները գտնում և փրկում են կտավը։


== Ծանոթագրություններ ==


== Գրականություն ==
Brombert, Beth Archer (1997). Edouard Manet: Rebel in a Frock Coat. University of Chicago Press. ISBN 0226075443.
Crary, Jonathan (2001). Suspensions of Perception: Attention, Spectacle, and Modern Culture. MIT Press. ISBN 0262531992.
Lehmbeck, Leah Rosenblatt (2007). Edouard Manet’s Portraits of Women. New York University/ProQuest. ISBN 0549099662.


== Արտաքին հղումներ ==
Im Wintergarten in der Online-Datenbank der Staatlichen Museen zu Berlin
Im Wintergarten in Gigapixel-Auflösung im Google Art Project
Ստուբլե (գյուղ, Միխայլովսկի շրջան)

Ստուբլե (ռուս.՝ Стубле), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 201 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաղարշակ Արամյան

Վաղարշակ Գարեգինի Արամյան (ապրիլի 27, 1945(1945-04-27), Երևան, Հայկական ԽՍՀ, ԽՍՀՄ - հունիսի 16, 2006(2006-06-16), Երևան, Հայաստան), հայ նկարիչ։
Նկարչուհի, գրաֆիկ դիզայներ Նանա Արամյանի հայրն է։


== Կենսագրություն ==
1964 թվականին ավարտել է Երևանի գեղարվեստի ուսումնարանը
1969 թվականին՝ Երևանի գեղարվեստա-թատերական ինստիտուտը
1977 թվականից դասավանդել է ԵԳԱ-ում (պրոֆեսոր՝ 1993 թվականից)


== Ստեղծագործություններ ==
Հայկական ավանգարդիստական ուղղության ներկայացուցիչ։ 
Գործերից են՝ 

«Մետամորֆոզ» (1968)
«Նատյուրմորտ  հայելիով» (1972)
«Անտիկ  հիշողություններ» (1974)
«Նատյուրմորտ  եգիպտացորենով» (1980 թվական, Նյու Յորքի Զիմերլի թանգարան)
«Մետաֆիզիկական նատյուրմորտ  ընկույզով» (1998)
«Լեդա» (1999)
«Նատյուրմորտ» (2001)Գործերից պահվում են Հայաստանի ազգային պատկերասրահում, ԺԱԹ-ում, Մոսկվայի գեղարվեստի ֆոնդում և այլուր։


== Ցուցահանդեսներ ==
Մասնակցել է Գերմանիայում, Չեխոսլովակիայում, ԱՄՆ-ում կազմակերպված ցուցահանդեսներին։ 2008 թվականին Հայաստանի ազգային պատկերասրահում բացվել է Վաղարշակ Արամյանի անհատական հետահայաց ցուցահանդեսը, որտեղ ներկայացված էր գեղանկարչի ավելի քան երեսնամյա ստեղծագործական գործունեության 50-ից ավել աշխատանքներ։


== Ծանոթագրություններ ==
Քեշիշ

Անվան այլ կիրառումների համար տե՛ս՝ Քեշիշ (այլ կիրառումներ)Քեշիշ, գյուղակ Արևմտյան Հայաստանում, Բալուի գավառակում։ Գտնվում էր Փերի գետի ձախ կողմում, Բալու քաղաքից 18-19 կմ հյուսիս-արևմուտք, լեռնալանջի վրա։


== Բնակչություն ==
XX դարի սկզբին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Բոհեմ (օպերա)

Անվան այլ կիրառումների համար տե՛ս՝ Բոհեմ (այլ կիրառումներ)Բոհեմ (իտալերեն՝ La Bohème)՝ իտալացի երգահան Ջակոմո Պուչչինիի օպերա չորս գործողությամբ։ Իտալերեն լիբրետտոն՝ Լուիջի Իլիկայի և Ջուզեպե Ջակոզայի, ըստ Անրի Մյուրժեի «Դրվագներ բոհեմի կյանքից» վեպի։ Օպերայի առաջնախաղը կայացել է 1896 թ. փետրվարի 1-ին Թուրինի Թագավորական թատրոնում (Teatro Regio)։ Դիրիժորը Արտուրո Տոսկանինին էր։
«Բոհեմը» Պուչչինիի լավագույն ստեղծագործություններից մեկն է, որը պատկանում է ներկայումս ամենահաճախ բեմադրվող օպերաների թվին։ Բեմադրվել է նաև Երևանի Ա. Սպենդիարյանի անվան օպերային թատրոնում 1936 թ. (դիրիժոր՝ Միքայել Թավրիզյան, բեմադրիչ՝ Լևոն Քալանթար)։


== Ծանոթագրություններ ==
Կարլ Վիտտե

Կարլ Վիտտե (լրիվ անուն ազգանունը գերմ.՝ Johann Heinrich Friedrich Karl Witte, հուլիսի 1, 1800(1800-07-01)[…], Սկոպաու, Saalekreis, Սաքսոնիա-Անհալթ, Գերմանիա - մարտի 6, 1883(1883-03-06)[…], Հալե, Մերսբուրգ վարչական շրջան, Սաքսոնիա, Պրուսիայի թագավորություն, Գերմանական կայսրություն), գերմանացի գիտնական, փիլիսոփա և իրավաբան։
Տասնչորս տարեկան հասակում՝ 1814 թ. ապրիլի 13-ին Գիսենի համալսարանում ստացել է փիլիսոփայական գիտությունների դոկտորի աստիճան. գրանցված է Գինեսի ռեկորդների գրքում որպես ամենաերիտասարդ դոկտորի կոչում ստացած անձ (Գիննեսի գրքում արձանագրված է, որ նա գիտությունների դոկտոր է դարձել 12 տարեկանում. այդ ռեկորդը հաղթահարել որևէ մեկին մինչև օրս չի հաջողվել)։


== Ծանոթագրություններ ==
Լեա Սալամե

Հալա Սալամե (ֆր.՝ Hala Salamé), հայտնի է որպես Լեա Սալամե (ֆր.՝ Léa Salamé, հոկտեմբերի 27, 1979(1979-10-27), Բեյրութ, Լիբանան), ծագումով լիբանանցի, հայկական արմատներով ֆրանսիացի լրագրող։


== Վաղ կյանք ==
Հալա Սալամեն Լիբանանի մշակույթի նախկին նախարար և ՄԱԿ-ի գլխավոր քարտուղար Քոֆի Անանի նախկին հատուկ խորհրդական Ղասան Սալամեի դուստրն է։ Նրա մայրը՝ հայազգի Մերի Պողոսյանը, ադամանդագործներ Ժան և Ալբերտ Պողոսյանների քույրն է։ Նա ընտանիքի հետ փախել է Լիբանանում տեղի ունեցած պատերազմից, 5 տարեկանում հաստատվել է Փարիզում և 11 տարեկանում ստացել ֆրանսիական քաղաքացիություն։
Լեա Սալամեն իրավաբանություն է սովորել Պարթենոն-Ասաս համալսարանում և Քաղաքական հետազոտությունների ինստիտուտում։ Նա մեկ տարի անցկացրել է Նյու Յորքի համալսարանում, որտեղ վիրավորվել է սեպտեմբերի 11-ի ահաբեկչական հարձակումների ժամանակ։


== Կարիերա ==
Սալամեն իր կարիերան Ժան-Պիեռ Էլկաբախի հետ սկսել է որպես պրակտիկանտ La Chaîne parlementaire հեռուստաալիքում։ 2006 թվականի սեպտեմբերին նա սկսել է աշխատել ֆրանսիական նորաստեղծ միջազգային լրատվական France 24 հեռուստաալիքում։
Սալամեն միացել է i>Télé-ին 2010 թվականի վերջին և քաղաքական շոու վարել 2012 թվականի Ֆրանսիայի նախագահական ընտրությունների համատեքստում։ 2011 թվականի սեպտեմբերից սկսած՝ նա Մարկ Ֆովելի հետ վարում էր երեկոյան լուրերը, իսկ 2012 թվականի սեպտեմբերին՝ քաղաքական բանավեճի հաղորդաշար։ Հաջորդ տարի նա որպես մեկնաբան Էրիկ Զեմուրի և Նիկոլաս Դոմենախի հետ վարել է Ça se dispute բանավեճը։
2014 թվականի օգոստոսին Սալամեն փոխարինել է Նատաշա Պոլոնիին մեկնաբանների դուետում, որը ստեղծվել էր Այմերիկ Կարոնի հետ, այնուհետև Յան Մոյսի հետ վարել է Լորան Ռուկիեի «On n'est pas couché» շոուն, որը հեռարձակվել է France 2-ով։ 2016 թվականի մայիսին նա հայտարարել է, որ 2016 թվականի սեպտեմբերից Դավիդ Պույադասի հետ սկսելու է վարել քաղաքական շոու 2017 թվականի Ֆրանսիայի նախագահական ընտրությունների համատեքստում։
2014 թվականի օգոստոսից Սալամեն վարում է առավոտյան 7:50 հարցազրույցը France Inter-ի առավոտյան շոուում։ 2015 թվականի դեկտեմբերից նա նաև բարձր մակարդակի հարցազրույցներ է անցկացրել GQ-ի ֆրանսիական հրատարակության համար։
2016 թվականի ապրիլի 14-ին, երբ Դավիդ Պույադասի հետ հարցազրույց էր վերցրել նախագահ Ֆրանսուա Օլանդից «Dialogues citoyens on France 2» հաղորդաշարում, Լեա Սալամեն նախագահ Օլանդին, որը փախստականների մասին մեկնաբանություն էր անում, պատասխանել է. «Դուք կատակո՞ւմ եք», ինչը բազմաթիվ արձագանքներ է առաջացրել սոցիալական ցանցերում։


== Մրցանակներ ==
«Տարվա կին 2014» ֆրանսիական GQ հրատարակության կողմից
«2015 թվականի տարվա լավագույն հարցազրույցավար» (Prix Philippe-Caloni)


== Ծանոթագրություններ ==
Կալ

Կալ, հացահատիկը դիզելու, կալսելու և մաքրելու տեղ։
Կալում, ծածկերի տակ, երբեմն տեղավորում էին խրձանոցը։ Կալի այն հատվածը, որտեղ ծեծում, մաքրում և տեսակավորում էին հատիկը, կոչվում էր կալատեղ։ Հացահատիկը կալսելու համար պատրաստվում էին նաև առանձին փայտե շինություններ։
Արվեստում կալը հանդիպում է Ա.Գ. Վենեցիանովի «Կալ» կտավում, Մ.Յու. Լերմոնտովի «Հայրենիք» ստեղծագործության մեջ և այլուր։ Ռուս գրող Լև Տոլստոյի «Խավարի իշխանություն» պիեսի վերջին՝ հինգերորդ գործողությունը կատարվում է կալում։
Գևորգ Նաջարյան

Գևորգ Արսենի Նաջարյան (հունվարի 6, 1998(1998-01-06), Երևան, Հայաստան), ղազախահայ ֆուտբոլիստ, կիսապաշտպան։


== Ակումբային կարիերա ==


=== Կարագանդայի «Շախտյոր» ===
2015 թվականի մարտի 11-ին «Մետալուրգ» մարզադաշտում Նաջարյանը Ղազախստանի Պրեմիեր լիգայի ավագ թիմի կազմում նորամուտը նշեց «Օրդաբասիի» դեմ խաղում՝ 83-րդ րոպեին փոխարինելով Վլադիսլավ Վասիլևին։ 2015 թվականի ապրիլի 5-ին 59-րդ րոպեին Նաջարյանը խփեց իր առաջին գոլը «Տոբոլի»-ի դարպասը։ Նրա հեղինակած գոլն առաջինն էր խաղում, սակայն «Շախտյորը» պարտվեց 4-1 հաշվով։ Նաջարյանը մասնակցել է 8 մրցաշարի և դարձել գոլի հեղինակ Կարագանդայի «Շախտյորի» հավաքականի համար։


=== Աստանա ===
2016 թվականի հունվարին Նաջարյանը տեղափոխվել է ղազախական «Աստանա»։
Նաջարյանը 2017 թվականի հուլիսի 6-ին վարձավճարով վերադարձել է Կարագանդայի «Շախտյոր» մինչև 2017 թվականի մրցաշրջանի ավարտը։


== Միջազգային խաղեր ==
2018 թվականի մայիսին Նաջարյանը հնարավորություն է ստացել ներկայացնել Հայաստանը 2018 թվականի ֆուտբոլի աշխարհի առաջնությունում։


== Կարիերայի վիճակագրություն ==
2018 թվականի նոյեմբերի 11-ի դրությամբ։


== Ծանոթագրություններ ==
Սուլտանմուրատովո

Սուլտանմուրատովո (ռուս.՝ Султанмуратово, բաշկիրերեն՝ Солтанморат), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 732 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկ Ղուշչյան

Հայկ Սմբատի Ղուշչյան (նոյեմբերի 16, 1923(1923-11-16), Բերդավան, Ղազախի գավառ, Ադրբեջանական ԽՍՀ, ԱԽՖՍՀ, ԽՍՀՄ - հուլիսի 17, 2000(2000-07-17), Երևան, Հայաստան), հայ տնտեսագետ։ Տնտեսագիտության դոկտոր (1992), պրոֆեսոր (1995): Հայաստանի գյուղատնտեսական գիտությունների ակադեմիայի թղթակից անդամ (1994):


== Կենսագրություն ==
Հայկ Ղուշչյանը ծնվել է 1923 թվականի նոյեմբերի 16-ին Բերդավան (այժմ՝ ՀՀ Տավուշի մարզում) գյուղում։ 1950 թվականին ավարտել է Երևանի անասնաբուծական-անասնաբուժական ինստիտուտը։ 1960-1963 թվականներին եղել է ՀԽՍՀ գյուղատնտեսության, տնտեսագիտության և կազմակերպման գիտահետազոտական ինստիտուտի բաժնի վարիչ, 1966-1968 թվականներին՝ փոխտնօրեն, 1983-1989 թվականներին՝ պլանավորման և վերլուծության կատարելագործման բաժնի վարիչ, 1989-2000 թվականներին՝ առաջատար գիտաշխատող, միաժամանակ դասախոսել է Հայկական գյուղատնտեսական ակադեմիայում։
Աշխատանքները վերաբերում են ՀՀ բնակլիմայական պայմաններում կերարտադրության ավելացման, կերերի վերամշակման, խոտհարքների և արոտավայրերի օգտագործման տնտեսական արդյունավետության բարձրացման հարցերին։
Մահացել է 2000 թվականի հուլիսի 17-ին Երևանում։


== Երկեր ==
Հայաստանի բնական խոտհարքների օգտագործման տնտեսական արդյունավետության բարձրացումը։ Երևան։ [Հայ Էդիթ], 1998, 42 էջ։
Կերարտադրության զարգացման տնտեսական պրոբլեմները Հայաստանում։ Երևան։ Հայաստան, 1984, 250 էջ։
Կերի բազայի ռացիոնալ կազմակերպումը։ Երևան։ Հայաստան, 1978, 56 էջ։
Կերի արտադրության ավելացման ռեզերվները։ Երևան։ Հայաստան, 1965, 162 էջ։
Գյուղատնտեսության արտադրության պլանավորումը։ (Իջևանում կարդացած դասախոս. սղագր.), Քաղաքական և գիտական գիտելիքների տարածման ընկերություն ՀԽՍՀ, Երևան, Ա. հ., 1962:
Արթիկի շրջանի գյուղատնտեսության էկոնոմիկայի և կազմակերպման հարցերը։ (Շրջ. տնտ. կոնֆերանսի նյութերը), Գյուղատնտեսության էկոնոմիկայի և կազմակերպման Հայկական գիտահետազոտական ինստիտուտ, Քաղաքական և գիտական գիտելիքների տարածման ընկերություն ՀԽՍՀ, Երևան, Ա. հ., 1962:
Խնձորեսկ գյուղի «Լենինյան ուղի» կոլտնտեսության արտադրության վարման սիստեմը։ Գյուղատնտեսության մինիստրություն ՀԽՍՀ, Գյուղատնտեսության էկոնամիկայի և կազկակերպման Հայկական գիտա-հետազոտական ինստիտուտ, Երևան, Ա. հ., 1961 (համահեղինակ)։
Անասնաբուծության արտադրության կազմակերպման հիմնական հարցերը կոլտնտեսային ֆերմաներում։ Երևան։ ՀՍՍՌ գյուղմինիստրության գյուղատնտեսական գիտությունների գլխավոր վարչության հրատարակչություն, 1959, 328 էջ։


== Ծանոթագրություններ ==
Գարդմանք (տարածքային էթնիկ միավոր)

Անվան այլ կիրառումների համար տե՛ս՝ Գարդման (այլ կիրառումներ)

Գարդմանք, որոշ ուսումնասիրողների առաջ քաշած եզրույթ, որը վերաբերում է Ադրբեջանի կազմում մնացած հայկական էթնոսի պատմական բոլոր տարածքներին , որը բռնի հայաթափվել է 1989-1990 թվականներին‌[Ներկայացնել մեջբերում]։
Գարդմանում է գտնվում է չորս Տիգրանակերտերից մեկը, որը հիմնադրել է Տիգրան Բ Մեծ-ը մ.թ.ա. 95 - մ.թ.ա. 55 թվականներին։


== Գարդմանքի հուշարձանները ==
Գարդմանքը հարուստ էր հայկական բազմաթիվ հուշարձաններով, որոնցից շատերը պահպանվել են մինչ այսօր՝ թեկուզ կիսավեր։
Գարդմանքի հուշարձանների ուսումնասիրություններով զբաղվել է Սամվել Կարապետյանը՝ իր հիմնած «Հայկական ճարտարապետությունն ուսումնասիրող հիմնադրամի» աջակցությամբ։ Նա հրապարակվել է Գարդմանքի հայկական հուշարձանների (տաճարներ, եկեղեցիներ, վանքեր, մատուռներ, գերեզմանոցներ) ուսումնասիրությունների արդյունքներն ու բնակավայրերի մասին տեղեկությունները։


== Լուսանկարներ ==


=== Գարդմանում հայտնաբերված գտածոներ ===

		


== Ծանոթագրություններ ==